Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Exodo 30:1-38
30 “Ket masapul a mangaramidka iti altar a pagpuoran iti insienso;+ manipud iti kayo ti akasia aramidemto dayta.2 Maysa a kasiko ti kaatiddogna ken maysa a kasiko ti kaakabana, rebbeng a kuadrado, ket ti kangatona dua a kasiko. Dagiti sarana agtaud iti dayta.+3 Ket masapul a kalupkopam iti puro a balitok, ti rabawna ken dagiti sikiganna iti aglawlaw ken dagiti sarana; ket masapul nga iyaramidam iti maysa a bilid a balitok iti aglawlaw.+4 Iyaramidamto met iti dua a singsing a balitok. Aramidemto ida iti baba ti bilidna iti dua kadagiti sikiganna, iti dua nga agsinnumbangir a sikigan dayta, yantangay masapul nga agserbida kas pangpatibker kadagiti assiw a pangawit iti dayta.+5 Ket masapul nga aramidem dagiti assiw a kayo ti akasia ket kalupkopam ida iti balitok.+6 Ket masapul nga ikabilmo iti sanguanan ti kortina nga adda iti asideg ti lakasa ti pammaneknek,+ iti sanguanan ti kalub nga adda iti rabaw ti Pammaneknek, a pagparangakto kenka.+7 “Ket masapul a pagasuken ni Aaron ti napabanglo nga insienso+ iti rabaw dayta.+ Binigat, no saganaenna dagiti pagsilawan,+ pagasukennanto dayta.8 Ket no gangtan ni Aaron dagiti pagsilawan iti nagbaetan ti dua a rabii, pagasukennanto dayta. Maysa dayta nga insienso a patinayon iti sanguanan ni Jehova bayat ti kapkaputotanyo.9 Dikay mangidaton iti rabawna iti di mayalubog nga insienso+ wenno maysa a daton a mapuoran wenno maysa a daton a bukbukel; ket dikay mangiparukpok iti daton nga inumen iti rabawna.10 Ket ni Aaron masapul a mangaramid iti panangabbong kadagiti sara dayta iti maminsan ti makatawen.+ Babaen ti dadduma iti dara ti daton ti panangabbong gapu iti basol+ isu mangaramidto iti panangabbong maipaay iti dayta maminsan ti makatawen bayat ti kapkaputotanyo. Kasasantuan dayta ken Jehova.”11 Ket intultuloy ni Jehova ti agsao ken Moises, a kunkunana:12 “Kaanoman nga alaem ti pakagupgopan ti annak ti Israel kas panangsensus kadakuada,+ ngarud masapul a mangtedda tunggal maysa ken Jehova iti subbot maipaay iti kararuana no agsensuska kadakuada,+ tapno awan koma ti dumteng a saplit kadakuada no agsensuska kadakuada.+13 Daytoy ti itedto amin dagidiay a lumasat nga agturong kadagidiay nabilang: kagudua a siklo iti siklo ti nasantuan a disso.+ Ti duapulo a gera katupagna ti maysa a siklo. Ti kagudua a siklo isu ti kontribusion ken Jehova.+14 Tunggal maysa a lumasat nga agturong kadagidiay naipasalista manipud duapulo ti tawenna ken agpangato itednanto ti kontribusion ni Jehova.+15 Ti nabaknang saan a mangted iti ad-adu, ket ti nanumo saanto a mangipaay iti basbassit ngem iti kagudua a siklo,+ tapno ited ti kontribusion ni Jehova iti kasta mangaramid iti panangabbong maipaay kadagiti kararuayo.+16 Ket masapul nga alaem iti annak ti Israel ti kuarta a pirak ti panangabbong ket itedmo maigapu iti panagserbi iti tolda ti gimong,+ iti kasta pudno nga agserbi kas pakalaglagipan iti sanguanan ni Jehova maipaay iti annak ti Israel, tapno mangaramid iti panangabbong maipaay kadagiti kararuayo.”17 Ket ni Jehova nagsao pay ken Moises, a kunkunana:18 “Masapul a mangaramidka iti palanggana a gambang ken pagsaadanna a gambang a maipaay a pagbugguan,+ ket masapul nga ikabilmo iti nagbaetan ti tolda ti gimong ken ti altar ket ikkam iti danum.+19 Ket ni Aaron ken ti annakna masapul a bugguanda ti im-imada ken ti saksakada iti dayta.+20 No sumrekda iti tolda ti gimong agbuggodanto iti danum tapno saanda a matay, wenno no umasidegda nga agserbi iti altar tapno mamagasukda iti naipuor a daton ken Jehova.+21 Ket masapul a bugguanda ti im-imada ken ti saksakada tapno saanda a matay,+ ket masapul nga agserbi dayta a kas alagaden agingga iti tiempo a di nakedngan maipaay kadakuada, maipaay kenkuana ken iti putotna iti intero a kapkaputotanda.”+22 Ket intuloy ni Jehova ti agsao ken Moises, a kunkunana:23 “No maipapan kenka, alaem dagiti kasayaatan a bangbanglo:+ mirra+ a timmangken a tartaredted lima gasut a yunit, ken nasam-it a kanela+ a kagudua dayta a kaadu, dua gasut ket limapulo a yunit, ken nasam-it a kalamo+ dua gasut ket limapulo a yunit,24 ken kasia+ lima gasut a yunit iti siklo ti nasantuan a disso,+ ken lana ti olibo maysa a hin.+25 Ket masapul a mangaramidka manipud iti dayta iti nasantuan a pangpulot a lana, maysa a sapsapo, maysa a napaglaok nga aramid ti maysa a managaramid iti sapsapo.+ Nasantuan a pangpulot a lana dayta.+26 “Ket masapul a sapsapuam iti dayta ti tolda ti gimong+ ken ti lakasa ti pammaneknek,27 ken ti lamisaan ken amin dagiti aruatenna ken ti pagsaadan ti silaw ken dagiti aruatenna ken ti altar ti insienso,28 ken ti altar ti daton a mapuoran ken amin dagiti aruatenna ken ti palanggana ken ti pagsaadanna.29 Ket masapul a santipikarem ida tapno pudno nga agbalinda a kasasantuan.+ Asinoman a mangsagid kadakuada ket nasantuan.+30 Ket pulotamto ni Aaron+ ken ti annakna,+ ket masapul a santipikarem ida maipaay iti panagakem a kas papadi kaniak.+31 “Ket agsaokanto iti annak ti Israel, a kunaem, ‘Daytoy ket agtultuloy kas nasantuan a pangpulot a lana kaniak bayat ti kapkaputotanyo.+32 Saanto a mayapros iti lasag ti tao, ket babaen iti pannakapaglalaokna dikay mangaramid iti aniaman a kas iti dayta. Nasantuan a banag dayta. Agtultuloy a nasantuan a banag kadakayo.33 Asinoman a mangaramid iti sapsapo a kas iti dayta ken mangikabil iti dayta iti ganggannaet masapul a magessat kadagiti kailianna.’”+34 Ket intultuloy ni Jehova a kunaen ken Moises: “Mangalaka kadagiti bangbanglo:+ dagiti tedted ti estakte ken onicha ken napabanglo a galbanum ken puro nga olibano.+ Rebbeng nga agpapada ti kaadu ti tunggal maysa.35 Ket masapul nga aramidem nga insienso,+ napaglalaok nga especia, ti aramid ti managaramid iti sapsapo, naasinan,+ puro, nasantuan a banag.36 Ket masapul a mangbegbegka iti sumagmamano iti dayta a pagbalinen a napino a pulbos ket ikabilmo ti sumagmamano iti dayta iti sanguanan ti Pammaneknek iti tolda ti gimong,+ a pagparangakto kenka.+ Rebbeng a kasasantuan dayta kadakayo.37 Ket ti insienso nga aramidemto babaen iti daytoy a pannakapaglalaok, dikay mangaramid maipaay iti bagbagiyo.+ Maipaay kenka agtultuloy dayta a nasantuan a banag ken Jehova.+38 Siasinoman a mangaramid iti aniaman a kas iti dayta tapno tagiragsakenna ti angotna masapul a magessat+ kadagiti kailianna.”
ilo_Latn ilo_Latn quy_Latn ilo_Latn